(দিনাজপুর২৪.কম) বলিউডের কিংবদন্তি অভিনেতা বিনোদ খান্না আর নেই। দীর্ঘদিন ক্যানসারে আক্রান্ত থাকার পর হাসপাতালে চিকিৎসাধীন অবস্থায় আজ সকালে তিনি শেষ নিঃশ্বাস ত্যাগ করেন। মৃত্যুকালে তার বয়স হয়েছিলো ৭০ বছর। একশোরও বেশি ভারতীয় ছবিতে অভিনয় করেছেন তিনি। অভিনেতা হিসেবে নিজেকে অন্যরকম উচ্চতায় নিয়ে গিয়েছিলেন। বিশেষ করে ৭০ এবং ৮০ এর দশকে আঁকাশছোঁয়া সফলতা পান তিনি। একের পর এক হিট-সুপারহিট ছবি উপহার দিয়েছেন। অমিতাভ বচ্চন, ধরমেন্দ্রদের মতো তারকাদের টক্কর দিয়ে কাজ করে গেছেন। -ডেস্ক